Aukštasis Tauernas

Aukštasis Tauernas () – aukščiausia Alpių kalnų grandinė į rytus nuo Brenerio perėjos bei aukščiausi Austrijos kalnai. Kalnai yra Centrinių Alpių dalis. Aukštasis Tauernas yra Austrijos Zalcburgo, Karintijos ir Tirolio žemėse, nedidelė dalis – Italijos Bolzano provincijoje.

Kalnus supa Zalcacho slėnis šiaurėje (atskiriantis juos nuo Kicbiuhelio Alpių), Muros slėnis ir Murtiorlo perėja rytuose (atskirianti Aukštąjį ir Žemąjį Tauerną), Dravos slėnis pietuose (atskiriantis kalnus nuo Pietinių Klintinių Alpių) ir Birnliukės perėja vakaruose (skiriantis kalnus nuo Cilertalio Alpių. Kalnuose yra įkurtas didžiausias Austrijos nacionalinis parkas (Aukštutinio Tauerno nacionalinis parkas).

Svarbiausios kalnų dalys yra (iš vakarų į rytus):
 Venedigerio grupė (apie 20 viršūnių nuo 3000 iki 3666  m)
 Granatšpico grupė
 Gloknerio grupė (aukščiausia viršūnė – Grosglokneris 3798 m)
 Goldbergo grupė su Aukštuoju Zonbliku (3106  m)
 Ankogelio grupė (Ankogelis (3246  m) ir Hochalmšpicė (3360  m))
 ryčiausia Aukštojo Tauerno dalis yra Hafnerio grupė, kurioje yra labiausiai į rytus nutolusios Alpių viršūnės virš 3000 metrų.

Piečiau pagrindinės Aukštojo Tauerno grandinės yra:
 Laziorlingo grupė (Laziorlingas, 3098  m)
 Ryzerfernerio grupė (Hochgalas, 3436  m)
 Šoberio grupė (Hochšoberis, 3240  m)
 Kroiceko grupė (Polinikas, 2784  m)

Aukštasis Tauernas
Austrijos kalnai
Italijos kalnai